Luptătoarele Kriszta Incze și Cătălian Axente au reuşit să se califice vineri pentru Jocurile Olimpice de la Paris 2024, după ce s-au calificat în finalele categoriilor lor, în cadrul turneului mondial de la Istanbul.
Luptătoarea Kriszta Incze a reuşit, vineri, să se califice în finala turneului mondial de la Istanbul, la categoria 62 kg, şi să-şi asigure biletul de participare la Jocuriile Olimpice de la Paris.
Kriszta a învins-o în semifinale pe Veranika Ivanova (Rusia), scor 6-1.
Românca a început luptele la Sfântu Gheorghe, unde este şi legitimată. Ea a participat şi la JO de la Tokyo.
Luptătoarea Cătălina Axente şi-a câştigat, vineri, la Istanbul, biletul pentru participarea în premieră la o ediţie de Jocuri Olimpice. În semifinalele turneului mondial de calificare, la categoria 76 kg, Cătălina Axente a învins-o pe Anastassia Zimiankova (Rusia), scor 6-3.
Team Romania are acum 85 de sportivi. Cătălina și Kriszta au ridicat la patru numărul luptătorilor români care vor fi prezenți la Paris 2024, alături de Andreea Ana și Alin Alexuc.
Sursă știre: News.ro
Sursă foto: Imago